 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብዪ ኣሕመድን ኢትዮጵያን ኣብ ቀራና-መንገዲ 29 መጋቢት 2019 ምንጪ ስእሊ, Getty Images ቀዳማይ ሚኒስትር ነበር ኣይተ ሃይለማርያም ደሳለኝ መዝነቶም ብገዛእ ፍቓዶም ምስለቐቑ ዶር ኣብይ ኣሕመድ ኣቦ መንበር ኢህወዴግን ቀዳማይ ሚኒስትር ኢትዮጵያን ኮይኑ ተመዚዙ ኣብ ዝሓለፈ ሓደ ዓመት እታ ሃገር ናበይ ይወስዳ ኣሎ ዝብል ናይ ብዙሓት ሕቶ እዩ ኣብ ሕሉፍ ናይ ሓደ ዓመት መሪሒነቱ ኢትዮጵያ ዝተፈላለዩ ፖለቲካውን ማሕበራውን ምዕባለታት ኣርእያ እያ እቲ ምዕባለ ግን ሎሚ ሎሚ ዝተፈላለዩ ሕቶታት እናስዓበን ፍርሕን ወጥርን እናፈጠረ ይጓዓዝ ኣሎ ቀዳማይ ሚኒስትር ኣብይ ኣሕመድ ቅድሚ ሒደት መዓልትታት ኣብ ዝሃቦ መደረ ዘስምዖ ኩራውን ምስ እዚ ዝተኣሳሰረ ክኸውን ከምዝኽእል ግምት ብዙሓት እዩ ቅድሚ ሕዚ ካብ ትግራይ ጥራይ ተወሲኑ ዝነበረ ነቔፌታ ሕዚ ሕዚ ናብ ማእኸል ሃገር ሰተት ኢሉ ኣትዩ ምሕደራ ዶር ኣብይ ምንቃፍን ምንቁሻሽን ዳርጋ ልሙድ ኮይኑ ኣሎ ፖለቲካዊ ስግግር ኢትዮጵያ ኣብ ምንታይ ኩነታት ይርከብ? 